Cieľom celej akcie bolo predovšetkým upozorniť na rastúcu zadlženosť ľudí a zároveň im poskytnúť reálnu pomoc prostredníctvom osobného bezplatného poradenstva.
Na otázky občanov odpovedali odborní poradcovia, ktorí im zároveň pomohli s riešením ich zložitej životnej situácie.
Počas prednášky na tému "Ako na svoje financie" sa prítomní mohli dozvedieť viac o dlhovej pasci a o tom, ako sa jej vyhnúť.
Najväčším nepriateľom pre spotrebiteľov sú totiž "promo akcie", na ktorých si mnohí občania zakúpia predražené výrobky, ktoré často ani nepotrebujú.
10 pravidiel, ako sa dostať z dlhov, predstavili odborníci, ktorí poukázali na kroky, ktoré je potrebné vykonať, aby sa človek nezadĺžil ešte viac. Záujem bol aj o individuálne poradenstvo.
Výsledkom bol konkrétny plán, ako postupovať, kde obmedziť náklady, ako zohnať ďalší zdroj príjmov alebo ako si rozložiť záväzky na dlhšie časové obdobie.